Macbeth

Macbeth er en tragedie skrevet af William Shakespeare; handlingen er løst baseret på den historiske konge Macbeth af Skotland.

Rollen som Lady Macbeth betragtes som en af de sværeste kvindelige teaterroller, da hun fremviser et omfattende følelsesregister. Samtidig er hun kvindelig, kold, ondsindet og manipulerende. Lady Macbeth manipulerer sin mand iskoldt. Lady Macbeth bliver drevet til sindssyge af sin rolle i kongens forbrydelser, og dør uden for scenen i den sidste akt.

Macbeth er også en skotsk klan.

Resume af handling 

Macbeth er et af de korteste stykker skrevet af William Shakespeare. Efter et stort slag, som Macbeth har gjort en stor indsats for at vinde, bliver han hædret med titlen "Thane of Cawdor". Efter slaget rider han med sin bedste ven hjemefter, hvor de på vejen møder tre hekse, som forudsiger, at Macbeth vil blive Skotlands næste konge. Macbeth kommer hjem til sin kone, Lady Macbeth, og fortæller hende om forudsigelsen. Stærkt grebet af denne forudsigelse planlægger og udfører de mordet på Skotlands konge. Macbeth har sine tvivl, men Lady Macbeth overtaler ham ved at nære hans ambitioner. Efter mange drab bliver Lady Macbeth grebet af skyldfølelser, som hun ikke kan håndtere, og hun bliver langsomt mere og mere sindssyg. Til sidst begår hun selvmord uden for scenen.

Resumé af første akt 

Stykket åbner med tre hekse som mødes på en hede. Deres rolle vides ikke endnu. En såret skotsk officer fortæller kong Duncan om kampen mod nordmændene og nogle skotske oprørere.  Han nævner Macbetch, ridder (thane) af Glamis, som er den mest tapre ridder på kongens side. Han fortsætter med at citere en død sætning fra en af forræderne og bestemmer sig for at give en titel til Macbeth, nemlig ridder af Cawdor.

Macbeth, Banquo og deres kollegaer møder tre hekse. De tre hekse giver Macbeth titlen som ridder af Glamis, ridder af Cawdor og derpå også konge. Derfor vil Banquo naturligvis også høre om sine fremtidsudsigter. De tre hekse fortæller ham, at han ikke vil blive konge, men i stedet blive far til en familie af fremtidige konger.    

Da Macbeth ser Kong Duncan, fortæller de ham om sin nye titel. Dette får ham til at tænke: det er indlysende, at han er ambitiøs for at blive konge, og i et brev til sin kone, Lady Macbeth, beretter han om, hvad der er sket.

Ved en tilfældighed inviterer Duncan sig selv til Macbeth slot i Inverness, hvilket vil give Macbeth en mulighed for at indfri sine drømme. 

Alligevel føler hans søn ikke at kunne gå så langt som at slå Duncan ihjel, hvilket hans kone fortolker som et tegn på fejhed og manglende viljestyrke. Hun er den mest bestemte af de to og i sidste ende beskylder hun sin mand for at begå en forbrydelse ved at udfordre Duncans evner som en mand. Macbeth blev overbevist af hendes ord, men også chokeret af hendes attitude og bestemthed.

Filmversioner 

 Macbeth (1916), instrueret af John Emerson
 Macbeth (1948), instrueret af Orson Welles
 Throne of Blood (1957), instrueret af Akira Kurosawa, er en genfortælling af Macbeth der foregår i middelalderens Japan.
 Macbeth (1971), instrueret af Roman Polanski
 Macbeth (1978), instrueret af Philip Casson
 Macbeth (2005), instrueret af Mark Brozel
 Macbeth (2006), instrueret af Geoffrey Wright
 Macbeth (2015), instrueret af Justin Kurzel

Musik 
 Operaen Macbeth (1847) af Giuseppe Verdi
 Macbeth er et af Richard Strauss's tidligste tonedigte (1890).

Eksterne henvisninger 

Tragedier
Skuespil af William Shakespeare
Skuespil som er oversat til dansk